પ્રોજેકટ પૈકી કો-જનરેશન પાવર પ્રોજેકટની મદદથી સુગર ફેક્ટરી 50 કેવી વીજળીનું ઉત્પાદન કરી સરકારને તેનું વેચાણ કરી શકશે અને તેનાથી સભાસદોને ટનદીઠ અંદાજે 200 થી 250 રૂપિયાનો ફાયદો થવાની સંભાવના છે. આ ઉપરાંત ઇથેનોલ ડિસ્ટીલરી 60 કેએલપીટીના પ્લાન્ટથી ખેડૂતોને 100થી 150 જ્યારે બાયો સીએનજી પ્લાન્ટથી ટન દીઠ 77 થી 80 રૂપિયા વધુનો ફાયદો થતો હોવાનું એમ.ડી. પંકજ પટેલે જણાવ્યુ હતું. જો કે આ ત્રણેય પ્રોજેકટ અંગે ચર્ચા કર્યા બાદ કયો પ્લાન્ટ ખેડૂતો અને ફેક્ટરી માટે વધુ ફાયદા કારક છે તે અંગે અભ્યાસ બાદ નિર્ણય લેવામાં આવશે. સાધારણ સભા દરમ્યાન એકરદીઠ વધુ શેરડી પકાવનાર ખેડૂતોને ઈનામ આપી સન્માનીત કરવામાં આવ્યા હતા.